[{"text_idx": "#000000", "text": "Virinaj kandidatoj mankas c\u0302e TEJO"}, {"text_idx": "#000001", "text": "La elekta komisiono de TEJO remalfermis kandidatig\u0302on por la estraro, c\u0302ar nur unu el ok kandidatoj estis virino. La nova limdato estas la 12-a de junio, kaj la elekto okazos dum la sekva monato. Nova estraro de TEJO nuntempe estas elektata c\u0302iujare."}, {"text_idx": "#000003", "text": "En 2020, kvin el la nau\u0306 TEJO-estraranoj elektitaj estis virinoj, inkluzive la prezidanton, g\u0302eneralan sekretarion kaj kasiston. En 2021, nur du el nau\u0306 estraranoj estis inoj, kaj en 2022 povus okazi ke neniu virino estos elektita. Lau\u0306 Vikipedio, lastfoje oni elektis estraron kun malpli ol du virinoj en 1999. Tiam neniu virino estis elektita."}, {"text_idx": "#000004", "text": "El la ok kandidatoj por la nova estraro nur unu estas virino. Pro tio la elekta komisiono remalfermas kandidatig\u0302on kaj invitas pli da virinoj kandidatig\u0302i. Lau\u0306 preciza formulo en la alvoko, oni invitas tiujn, \u201ckiuj identigas sin ne-vire\u201d, por klare bonvenigi ankau\u0306 transgenrulojn."}, {"text_idx": "#000007", "text": "\u2013 Unue c\u0302iuj havas propran vivsperton kaj povas porti malsimilajn vidpunktojn al la laboro, diverseco (ne nur genra) estas grava por ke pli da vidpunktoj povu esti reprezentataj en la sama diskuto."}, {"text_idx": "#000010", "text": "Malgrau\u0306 la manko de genra diverseco, la komisiono raportas ke estas sukcesa geografia diverseco kaj almenau\u0306 po unu kandidato venas el Afriko, Azio, Eu\u0306ropo, kaj Sud-Ameriko. Ankau\u0306 estas almenau\u0306 unu kandidato por c\u0302iu ofico."}, {"text_idx": "#000012", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000018", "text": "Lau\u0306 mia supozo \u2014 ili s\u0302atis la diversecon de la estraro en 2020 kaj mals\u0302atas la postan forinklinon, do per la remalfermo alvokas nevirojn. Ofte okazas en ne tre grandaj kluboj/organizoj manko de volontaj kandidatoj sen sprono \u2014 jen tia sprono. Se denove neniuj volonte kandidatig\u0302os, ne estos 3a oportuno c\u0302i-jare."}, {"text_idx": "#000021", "text": "Multaj virinoj en la gvidorganoj de Eu\u0306ropaj landoj kaj partioj ja bedau\u0306rinde pruvas, ke la eco \u00bbvirina\u00ab tute ne preventas pri emo al korupteco, mensogoj, trompoj kaj aliaj krimaj kondutoj. Annalena Baerbock (mensogis pri siaj lernejoj, diplomoj kaj kvalifikoj), nun ina ministro de eksteraj aferoj en Germanujo; Franziska Giffey (plagiatinto, perdis pro tio la doktor-titolon), nun ina urbestro de Berlino, c\u0302efurbo de Germanujo; Christine Lagarde (krimulo lau\u0306 kortumo), nun ina c\u0302efo de Eu\u0306ropa Centra Banko; Ursula von der Leyen (puc\u0302is kontrau\u0306 la g\u0302usta kandidato post ties baloto), nun ina prezidento de Eu\u0306ropa Unio. Danku ni al Satano por tiaj inoj!"}, {"text_idx": "#000022", "text": "Seksan kaj plej eble ankau\u0306 geografian diversecon postulas la ideologiistoj de TEJO. Kial vi iras sur c\u0302i tiu vojo ne g\u0302is la fino? Kial vi postulas ne ankau\u0306 kandidatojn de diversaj religioj, moroj kaj kulturoj, kaj c\u0302iomang\u0302antojn kaj vegetaranojn, krome fizike kaj psike perturbitajn kandidatojn? Dio mia, mi dankas, ke Zamenhof estis pli sag\u0302a kaj prudenta ol pli kaj pli multaj nunaj esperantistoj!"}]